फिलहाल नहीं टूटेंगे मकान और दुकान, रोकी कार्रवाई
एक दिन की कार्रवाई में अस्थायी कब्जे हटाए
भास्कर संवाददाता | विजयपुर / श्योपुर
जिले के विजयपुर नगर में फोरलेन सड़क निर्माण को लेकर शनिवार को शुरू की गई कार्रवाई रविवार को रोक दी गई है। एसडीएम लोकेश जांगिड़ ने फिलहाल अतिक्रमण तोड़ने की कार्रवाई बंद रखी जाने की बात कही है। नगर पालिका नए गेट यानी बस स्टैंड के पास से लेकर गांधी चौक तक पक्के मकान व दुकानों को तोड़ा जाना था लेकिन कई तकनीकी पैच और कानूनी पहलुओं को देखते हुए प्रशासन ने यह कार्रवाई रोक दी है। नगर में जो मकान व दुकानें टूटने की जद में आ रहीं थीं, उन लोगों को फिलहाल राहत है।
पक्के मकान न तोड़ने के पीछे एसडीएम ने पांच कारण रखे हैं। पहले पीडब्ल्यूडी कार्यपालन यंत्री से तकनीकी प्रतिवेदन मांगा था। ईई का कहना है कि यदि तीन मंजिला इमारतों को तोड़ा तो बचा हुआ स्ट्रक्चर व संरचना पूरी तरह अस्थिर हो जाएगी। दुर्घटना की संभावना से इनकार नहीं किया जा सकता। 5-6 लोगों ने पुरानी रजिस्ट्री, एसडीएम व नगर परिषद से भवन निर्माण की अनुमति व अन्य दस्तावेज प्रस्तुत किए। जिससे उनके 50 साल से अधिक अवधि से शासकीय निकाय की अनुमति से बना होना प्रमाणित होता है।
5-6 इमारतों को नहीं तोड़ा जा सकता, इसलिए बाकी को भी तोड़ने का औचित्य नहीं बनता। वैसे भी फोरलेन गांधी चौक से अस्पताल तक नहीं आ रहा हे। केवल गांधी चौक तक ही रहना था। इस 130 मीटर में दुकानों को पूरी तरह तोड़ने से लोगों की आजीविका का साधन छिन जाता। विजयपुर जैसे छोटे कस्बे में रोजगार के अन्य साधन उपलब्ध नहीं है।
hin_Deva hin_Deva mai_Deva hin_Deva hin_Deva hin_Deva